Publication: Magyar Közlöny
Issue: MK-2000-60 (Year: 2000, Number: 60)
Era: 1990-2004
Section: 
Paragraph Index: 2

2. § A Megállapodás hiteles magyar nyelvű szövege a következő: „PREAMBULUM A Magyar Köztársaság és a Litván Köztársaság, (a továbbiakban: „Magyarország”, „Litvánia” vagy „a Felek”), megerősítve a jogrenden, az emberi jogok és az alapvető szabadságjogok tiszteletben tartásán alapuló pluralista demokrácia melletti szilárd elkötelezettségüket, azon szándéktól vezetve, hogy aktívan részt vegyenek a gazdasági integráció folyamatában, amely az európai kontinens stabilitásának fontos dimenziója, és kifejezve felkészültségüket az e folyamat erősítését szolgáló utak és módok feltárásában való együttműködésre, újólag megerősítve szilárd elkötelezettségüket a kapcsolataik alapját képező piacgazdasági elvek iránt, felidézve az Európai Biztonsági és Együttműködési Konferencia záró dokumentumában, a Párizsi Chartában és különösen az európai gazdasági együttműködéssel foglalkozó Bonni Konferencia Záródokumentumában foglalt elvek melletti szilárd elkötelezettségüket, attól a szándéktól vezetve, hogy e célból fokozatosan kiküszöböljék a kölcsönös kereskedelmük útjában álló akadályokat, az 1994. évi Általános Vám- és Kereskedelmi Egyezmény és a Kereskedelmi Világszervezetet (WTO) alapító Egyezmény rendelkezéseinek megfelelően, Litvánia céljának tekintve, hogy a WTO tagjává váljék, * A törvényt az Országgyűlés a 2000. június 13-i ülésnapján fogadta el. határozottan meggyőződve arról, hogy a jelen Megállapodás erősíti a kölcsönösen előnyös kereskedelmi kapcsolataik intenzífikálását, és hozzájárul az európai integráció folyamatához, azzal a céllal meghatározva a jelen Szabadkereskedelmi Megállapodás megvalósítását, hogy óvják és védjék a környezetet, és biztosítsák a természeti erőforrások optimális felhasználását a fenntartható növekedés elveinek megfelelően, a következőkben állapodtak meg:

Source: https://magyarkozlony.hu/hivatalos-lapok/12279c361c0f99779687769a674ecc131bdf4d96/dokumentumok/0fac993964877ff6893a3f632c663d7c80a95649/letoltes